ועדת הכלכלה, כנסת 20, פרוטוקול מספר 395, 2016-12-27 09:30

עיסאווי פריג': בוקר טוב, חברים, אני מתכבד לפתוח את ישיבת ועדת הכלכלה שדנה בתקנות המועצה לענף הלול (אגרת שירותים) (תיקון), התשע"ז-2016.

עיסאווי פריג': אני מחזיק את רשימת המוזמנים, אני רואה את משרד החקלאות, משרד המשפטים, ארגון מגדלי העופות, משרד האוצר, המועצה לענף הלול - - -

<לאה ורון: משרד האוצר עוד איננו.

<לאה ורון: זו רשימה של אלה שנרשמו שהם באים, לא בהכרח אלה שהגיעו.

<לאה ורון: אנחנו נראה בהמשך הדיון.

עיסאווי פריג': כן, בואו נתחיל את הדיון שלנו.

עיסאווי פריג': התקנות דנות באגרות של תשלומים שונים, העלאות שאני רואה.

עיסאווי פריג': אנחנו נשמע עכשיו את החברים ממשרד החקלאות.

עיסאווי פריג': מי מסביר את התקנות וכל מה שמסביב?

<אסף לוי: בוקר טוב, אדוני היושב-ראש, גברתי מנהלת הוועדה, עיקר התקנות האלה – אני לא רוצה להשתמש במושג אבל אני אשתמש – הוא קצת עדכון טכני.

<אסף לוי: ב-17 באוגוסט 2015 נחתם הסכם קיבוצי עם הרופאים הווטרינרים והממונה על השכר החיל ביולי 2016 את ההסכם הקיבוצי על הרופאים הווטרינרים שמועסקים על ידי מועצת הלול, שבודקים בעצם את כל השירות הווטרינרי במשחטות ובמקומות אחרים ועל כן אנחנו נדרשים לבצע עדכונים, בגלל ההסכם הקיבוצי.

<אסף לוי: פלוס, אנחנו מכניסים פה שתי אגרות חדשות, לאור העדכונים הטכנולוגיים קיימות בדיקות נוספות של חיידקים שאנחנו מבקשים להכניס לתוך התקנות כדי שהמועצה תוכל לבצע את הבדיקות ולגבות את האגרות הנדרשות, כדי לממן את עלויות הבדיקה.

עיסאווי פריג': האגרות הנוספות של החיידקים – למה?

<אסף לוי: זו טכנולוגיה חדשה של בדיקה גנטית שנקראת Real time PCR –PCR .

<אסף לוי: בעצם שלוקחים את החומר ומרדדים אותו לפן הגנטי ובודקים אם חיידקים נמצאים או לא.

עיסאווי פריג': זה פיתוח בינלאומי.

<אסף לוי: זו טכנולוגיה חדשה.

<אסף לוי: האמת שהיא קיימת כבר הרבה זמן – גילוי נאות, אשתי עוסקת בזה – זה כבר נמצא הרבה זמן ואנחנו שמחים שהבדיקות האלה נכנסות גם לטובת הציבור כרגע.

עיסאווי פריג': ומה הבסיס לעדכון האגרות?

<אסף לוי: הבסיס של העדכון, כפי שציינתי, הוא הסכם שכר קיבוצי שנחתם עם הרופאים הווטרינרים במדינה.

<אסף לוי: מאחר שהמועצה היא מועצה סטטוטורית, הממונה על השכר אימץ והגיעו להסכמה שההסכם הקיבוצי יחול גם על הרופאים הווטרינרים המועסקים על ידי מועצת הלול.

<אסף לוי: מדובר בעלייה של 20%-30% בשכר.

<אסף לוי: אני יכול לבקש גם ממנכ"ל מועצת הלול שיבהיר אם נדרש.

<לאה ורון: עלייה של 20%-30% בשכרם של הרופאים, אבל העלייה באגרות?

עיסאווי פריג': היא פחות.

<לאה ורון: מה גובה העלייה באגרות ולמה בחלק מהאגרות כן ובחלק לא?

<שמואל לויט: הסכם השכר של הרופאים במדינת ישראל פורש תוספת של כ-30% רטרואקטיבית, מאמצע 2014 עד שנת 2019.

<שמואל לויט: זאת אומרת, זה ההסכם שהמדינה הגיעה אליו עם הסתדרות הרופאים הווטרינרים.

<שמואל לויט: בפעימה הזאת, שסוכם עליה אחרי הדיונים עם משרד החקלאות ואגף התקציבים באוצר בנושא של הפיקוח הווטרינרי במשחטות, מתבצע בפעימה הזאת ייקור של כ-2.5%.

עיסאווי פריג': ה-2.5% – מה שאנחנו רואים באגרות?

<שמואל לויט: בתקנות האלה, כן.

עיסאווי פריג': אבל למה זה משליך על השכר?

עיסאווי פריג': השכר שמקבלים – רוצים להוציא את הכסף ממקום אחר.

<שמואל לויט: את השכר הם מקבלים לפי ההסכם שהממונה על השכר אישר, עם הפעימות, בלוח הזמנים כפי שאישר הממונה על השכר.

עיסאווי פריג': אני שואל: אם אני נותן תוספת שכר לווטרינר, נחתם הסכם קיבוצי וזה מבורך, זה דבר טוב – האם הדרך היא להעלות אגרות, לקחת את זה מכיס אחר?

<שמואל לויט: למועצה לענף הלול אין - - -

<לאה ורון: באילו רופאים וטרינרים מדובר?

<לאה ורון: מדובר ברופאים וטרינרים שמועסקים על ידי הרשויות המקומיות במשרד החקלאות?

<אסף לוי: לא.

<לאה ורון: הפרטיים?

<שמואל לויט: מדובר ברופאים וטרינרים שמועסקים במועצה לענף הלול.

<שמואל לויט: המועצה לענף הלול כרגע היא סוכן, היא פועלת מטעם השירותים הווטרינריים בנושא של הצבת רופאים וגם פקחים, אבל היום אנחנו מדברים על רופאים במשחטות.

<לאה ורון: מה זאת אומרת "מועסקים"?

<לאה ורון: הם שכירים של המועצה?

<שמואל לויט: שכירים של המועצה.

עיסאווי פריג': בואו נבין את ההיררכיה: יש לנו את המועצה לענף הלול, היא מעסיקה וטרינרים, מקור ההכנסה של המועצה – אגרות.

עיסאווי פריג': אז אתה אומר: אני, על פי ההסכם הקיבוצי, מחויב להגדיל את השכר של הווטרינרים, אני רוצה מקורות תקציב, אני הולך ומעלה את האגרה.

עיסאווי פריג': אז איכשהו מסתובבת על האזרח הפשוט כל תוספת השכר.

<שמואל לויט: אני אסביר: המגמה של המדינה, דבר ראשון, שהרופאים המפקחים לא יקבלו שכר מהמשחטות עצמן על מנת שהם לא יהיו תלויים במשחטות.

<שמואל לויט: זאת אומרת, הם צריכים לקבל את השכר מתאגיד סטטוטורי, בין אם זו רשות מקומית או המועצה לענף הלול.

<שמואל לויט: הלכה המדינה לפני שנה ושינתה את החוק, קבעה בחקיקה שעברה בדיוק בנובמבר שנה שעברה שכל הפיקוח הווטרינרי יעבור לתאגיד פיקוח וטרינרי שהמדינה תקים.

<שמואל לויט: אני מקווה שהוא יוקם במהרה כי אנחנו רוצים להעביר את הפיקוח הווטרינרי לאותו תאגיד.

<שמואל לויט: מהרגע שהממונה על השכר - - -

עיסאווי פריג': אתה לא עונה לי על השאלה.

<שמואל לויט: אני כבר עונה.

<שמואל לויט: מהרגע שהממונה על השכר מאשר העלאת שכר לרופאים, צריך להיות מקור כספי.

<שמואל לויט: המקור הכספי נובע מהאגרות שהמועצה משיתה על המשחטות.

עיסאווי פריג': ועל מי המשחטות משיתות את זה?

עיסאווי פריג': על תוספת מחיר.

<שמואל לויט: המשחטות – זה חלק מעלויות הייצור שלהן.

עיסאווי פריג': תוספת מחיר בעוף – לאן תגיע?

עיסאווי פריג': לכיסי, לכיסך ולכיסו של כל אזרח.

עיסאווי פריג': זה המתכון.

<שמואל לויט: לצערי הרב, הנושא של מחיר העוף הוא נתון להיצע וביקוש.

עיסאווי פריג': אבל גם לבסיס הוצאה, לא?

<שמואל לויט: לצערי, לא רק לבסיס הוצאה, אין קוסט פלוס, זה עניין של היצע וביקוש.

עיסאווי פריג': אין דבר כזה "אין קוסט".

עיסאווי פריג': קוסט – יש לו מרכיב.

עיסאווי פריג': היצע וביקוש מרכיב נוסף.

<לאה ורון: ממלא מקום יושב-ראש הוועדה הוא רואה חשבון במקצועו.

<שמואל לויט: ומאיפה אדוני רוצה שתמומן העלאת השכר?

עיסאווי פריג': צריך, לפני שנותנים את העלאה, לסגור את כל הדברים מסביב.

עיסאווי פריג': גם למשרד החקלאות צריכה להיות אמירה, לא שכול העול נופל על האזרח הפשוט.

<אביטל סומפולינסקי: אני מבינה את דברי אדוני, אני רק רוצה לציין שבעצם זה המבנה של האגרות מלכתחילה.

עיסאווי פריג': זה עצוב.

עיסאווי פריג': למה קבעתם דווקא 2.5%?

עיסאווי פריג': למה לא 5%?

<שמואל לויט: אנחנו עושים את התחשיבים בשיתוף פעולה ובבדיקה של משרד החקלאות ואגף התקציבים באוצר.

<שמואל לויט: הבדיקות נעשות באופן מדוקדק ביותר, יורדים לכל הפרטים ואחרי שמשרד החקלאות ואגף התקציבים באוצר נותנים את הסכמתם, רק אז זה הופך ללשון האגרות.

עיסאווי פריג': בוא אני אאתגר אותך יותר – אנחנו נאשר את זה איכשהו, באיזו סיטואציה בסוף – כמה רופאים וטרינרים יש במועצה לענף הלול?

<שמואל לויט: בפיקוח הווטרינרי במשחטות יש 21-22 רופאים.

עיסאווי פריג': אנחנו נתמקד: תוספת השכר של 30% בהתאם להסכם הקיבוצי מתייחסת ל-21 וטרינרים.

<שמואל לויט: אלה של המשחטות, יש גם חמישה במערכת לבריאות העוף.

עיסאווי פריג': כשמדברים על תוספת האגרות – המועצה לענף הלול.

<שמואל לויט: זה על הפיקוח הווטרינרי במשחטות, נכון, תקנה מס' 2.

עיסאווי פריג': 21?

<שמואל לויט: כן.

עיסאווי פריג': בכמה התוספת מתבטאת במונחי כסף, שכר טוטאל?

עיסאווי פריג': לא לפי כל אחד ואחד, כמה תוספת השכר שהמועצה תצטרך לשאת על עצמה?

<שמואל לויט: אני צריך לעשות את החישוב בשביל לא להטעות את אדוני באיזשהו מספר כי אף פעם לא עשינו את הרופאים הווטרינרים בנפרד, אבל אני מעריך שהשכר שלהם, לפי עלויות שאנחנו מעמיסים על הרזרבה - - -

עיסאווי פריג': התוספת – אני מתכוון תוספת 30% של ההסכם הקיבוצי, נכון, אסף?

<אסף לוי: כן.

<אסף לוי: אבל עוד פעם, זה נפרש.

<שמואל לויט: זה נפרש על פני כמה שנים.

עיסאווי פריג': למה אני שואל את זה?

עיסאווי פריג': אני רוצה לעשות מקבילה של תוספת השכר לעומת התוספת בהכנסות שאתם אמורים לקבל כתוצאה מעליית האגרה.

עיסאווי פריג': אני מגלה לך מה אני חושב – האם אתם מעלים את האגרה, מכסים את תוספת השכר של הווטרינרים ועל הדרך גם שיהיה לצ'פר, לרפד, את המערכת?

עיסאווי פריג': אני רוצה נתונים כדי שאני אבין.

<שמואל לויט: העניין הזה סגור מכול הכיוונים כי הממונה על השכר הוא זה שמפקח - - -

עיסאווי פריג': אז איפה האוצר?

<שמואל לויט: הממונה על השכר הוא מפקח על השכר אצלנו במועצה לענף הלול.

עיסאווי פריג': הבנת, לאה, מה אני שואל?

<לאה ורון: ברור.

עיסאווי פריג': האם התוספת באגרה הזו תכסה להם את התוספת של השכר בהסכם הקיבוצי, או שיהיה להם עודף גם: יאללה, על הדרך נוסיף אגרה?

<לאה ורון: הוצאות הנהלה ותקורות.

עיסאווי פריג': בדיוק.

<אביטל סומפולינסקי: יש פה נציג של משרד האוצר?

<לאה ורון: לא, הוא בדרך, הוא התעכב.

<לאה ורון: היתה איזושהי בעיה והוא התעכב, הוא צריך לבוא.

<שמואל לויט: האוצר אישר את זה, גם שר האוצר אישר את התקנות.

עיסאווי פריג': אסור לנו לשאול?

<אסף לוי: מותר, אנחנו רק מציינים.

<שמואל לויט: אין ספק שזה לא הפרק האחרון כי האוצר לא רצה לאשר היום את התקנות מעתה והלאה.

<שמואל לויט: האוצר רצה לאשר את הפעימה הזאת בלבד וביום שנצטרך – מאחר וב-1 בינואר 2017 וב-1 בינואר 2018 יש עוד פעימות בהסכם השכר – נצטרך לבוא ביום מסוים לוועדה ולבקש העלאה נוספת.

עיסאווי פריג': שמואל, אני רוצה לשמוע מהממונה על השכר באוצר שהתוספת שאתם מבקשים בתקנות, תוספת לאגרות, היא לכיסוי תוספת השכר של הווטרינרים בלבד.

עיסאווי פריג': זה מה שאני רוצה לשמוע.

עיסאווי פריג': זה הכול.

עיסאווי פריג': אגב, אני הולך לבדוק את זה גם אחרי אישור התקנות.

<שמואל לויט: אין שום בעיה, זה בסדר גמור.

עיסאווי פריג': אני אומר לך.

<לאה ורון: כן, התקנות הן התייעצות עם הוועדה.

עיסאווי פריג': פשוט מאוד, אני רוצה להיות בטוח שאנחנו כוועדת כלכלה עושים את עבודתנו נאמנה.

עיסאווי פריג': אני מבין אותך, למרות שאני לא מתלהב מהשיטה של העמסת כל תוספת על האזרח בסופו של דבר.

עיסאווי פריג': אני לא מתלהב.

עיסאווי פריג': אני רוצה שמשרדי החקלאות והאוצר יוציאו כסף מהכיס ויסבסדו לכם.

עיסאווי פריג': אני לא מתלהב אבל צר לי מאוד שזאת השיטה.

עיסאווי פריג': בבקשה, אסף.

<אסף לוי: אדוני היושב-ראש, לגבי האמרה הראשונה שאנחנו לא רוצים שזה יגולגל לצרכן – אז למה שכבודו חותר, שזה יבוא מתקציב משרד החקלאות, הרי תקציב משרד החקלאות גם מקורו מתקציב המדינה שמקורו ממסים והכול, אז אם אתה מסתכל באופן רחב תלוי על מי זה מצטמצם.

<אסף לוי: בסוף לצערנו כך או כך זה מתגלגל על הציבור כי גם תקציב המשרד בסופו של דבר מגיע מכספי הציבור.

עיסאווי פריג': אני קצת חולק עליך כי יש סדר עדיפות, יש רזרבות ויש מספיק כסף.

<אסף לוי: אני אשמח שוועדת הכלכלה תיתן לי מהרזרבות.

עיסאווי פריג': תלוי בסדר העדיפות אצל מקבלי ההחלטות באוצר, לא אני קובע אותו.

<אסף לוי: לגבי ההתייעצות עם האוצר – ההסכם שמכוחו אנחנו מבקשים לעדכן את האגרות אושר על ידי הממונה על השכר.

<אסף לוי: אנחנו עובדים עם אגף תקציבים, נוסח התקנות אושר על ידי עלי בינג ושירה ברגמן.

עיסאווי פריג': אסף, אין לי בעיה עם זה, אני מאמין לך, אתה צודק.

<אסף לוי: אני אומר שעברנו את הכול.

עיסאווי פריג': אבל לשמוע את זה לפרוטוקול, אסור?

<אסף לוי: חובה, חובה אפילו.

<אסף לוי: קטונתי - - -

עיסאווי פריג': לשמוע את זה לפרוטוקול, אסור?

עיסאווי פריג': מטעמי הגינות ומקצועיות, שנציג האוצר, הממונה על השכר, יבוא ויגיד: התוספת נועדה לצורך כיסוי תוספת השכר שבאה בעקבות ההסכם הקיבוצי שנחתם עם הווטרינרים והמועצה לענף הלול.

עיסאווי פריג': זה פשוט להגיד את זה?

<לאה ורון: ומכסה רק את התוספת של שכר הווטרינרים.

עיסאווי פריג': ומכסה רק את זה.

עיסאווי פריג': זה מה שאני רוצה.

עיסאווי פריג': פשוט מאוד.

עיסאווי פריג': טוב, חברים, אסף, בואו נתחיל בהקראה, בחלק הראשון של התוספות שאתם מבקשים, הבדיקות.

<אסף לוי: אנחנו מתנצלים מראש אם נשבור שיניים על השמות כאן כי יש כל מיני שמות מסובכים.

עיסאווי פריג': יש מישהו מקצועי שירצה להתייחס לתרופות?

עיסאווי פריג': אין דעה אחרת?

<לאה ורון: אולי נציגי מגדלים שרוצים להתייחס לשיטה?

עיסאווי פריג': אין דעה אחרת אז בואו נתחיל.

עיסאווי פריג': נקריא את המכתב הראשון.

<אסתר זנזורי-פריאל: "תקנות המועצה לענף הלול (אגרת שירותים) (תיקון), התשע"ז – 2016 בתוקף סמכותי לפי סעיף 50א(א) לחוק המועצה לענף הלול (ייצור ושיווק), התשכ"ד-1963, באישור שר האוצר לפי סעיף 30 לחוק יסודות התקציב, התשמ"ה-1985, ובהתייעצות עם ועדת הכלכלה של הכנסת, אני מתקין תקנות אלה: תיקון תקנה 2 1.

<אסתר זנזורי-פריאל: בתקנה 2 לתקנות המועצה לענף הלול (אגרת שירותים), התשע"ד-2014 (להלן- התקנות העיקריות) - (1) בפרט (3), בטור א', במקום "(influenza Real time PCR)" יבוא "או נגיף הברונכיט (Influenza, IBV Real time PCR)"; (2) בפרט (7), בטור א', בסופו יבוא "לבדיקה כללית או לבדיקה של כל סרוטיפ בנפרד"; (3) בפרט (12), בטור ב', במקום "158" יבוא "175"; (4) פרט (26) - בטל; (5) בפרט (27), בטור א', במקום "עד 5 דגימות" יבוא "עד 25 דגימות"; (6) בפרט (35), בטור א', במקום "מיקרופלסמה גליספטיקום (MG) (ELISA MG)" יבוא: "מיקופלסמה גליספטיקום (MG) או מיקופלסמה סינוביה (MS) (ELISA MS ELISA MG)"; (7) בפרט (39), בטור ב', במקום "658" יבוא "745";"

<לאה ורון: תעצרי פה.

עיסאווי פריג': נתחיל להסביר כל סעיף וכל בדיקה.

עיסאווי פריג': לא נורא, נעבור את זה.

עיסאווי פריג': אני רואה אתכם: מה הם רוצים מהחיים שלנו?

עיסאווי פריג': מה הם רוצים מהחיים שלנו?

עיסאווי פריג': כך אני קורא אתכם.

עיסאווי פריג': אנחנו מחויבים לא רק לעצמנו, לפרוטוקול.

<שמואל לויט: זה בסדר גמור.

<שמואל לויט: יש לנו מערכת לבריאות העוף, הקליניקה של העופות.

<שמואל לויט: כמו שלבני האדם יש את המרפאות והמעבדות, יש לנו את המערכת לבריאות העוף שעושה את הבדיקות לעופות ולדמים של עופות וסוגי בדיקות אחרים לעופות.

<שמואל לויט: בבדיקות האלה יש התפתחות טכנולוגית בהתאם למה שמתפתח בעולם ויש שינויים מפעם לפעם, נכנסות בדיקות חדשות ויוצאות בדיקות שונות.

<שמואל לויט: בפרט (1) מדובר על נגיף הברונכיט שמכניסים אותו ל-.

<שמואל לויט: Real time PCR Real time PCR זה מכשיר חדש שנכנס בשנתיים האחרונות שמקצר את זמן הבדיקה והמגדל יכול לקבל תשובה תוך שעתיים או שלוש אם הלהקה שלו חולה או לא חולה.

<שמואל לויט: לכן, נכנסים סוגי מחלות שונים לבדיקה בשיטה הזאת של real time על מנת לתת את התשובה במהירות למגדלים, ולכן הרבה מהסוגיות פה הם דברים חדשים שנכנסו לבדיקה בתוך המערכת של ה-Real time PCR.

<שמואל לויט: זה פרט (1), שהכניס את הברונכיט לתוך המערכת הזאת.

<לאה ורון: מדהים לראות שהעופות חולים ממש במחלות של בני אדם, גם חיידקי נזלת, גם ברונכיט.

<שמואל לויט: גם שפעת, כן.

<אביטל סומפולינסקי: מגרנה.

<לאה ורון: מגרנה גם יש להם, מדהים.

<שמואל לויט: פרט(7) – הניסוח בתקנות המקוריות זו בדיקה של סלמונלות.

<שמואל לויט: סלמונלות – יש להן כמה סרוטיפים וזה תיקון ניסוחי להגדרת הבדיקה, או סלמונלה כללית או של כל סרוטיפ בנפרד.

עיסאווי פריג': מה זה משליך על תהליך הבדיקה אצלכם?

<שמואל לויט: זה לא משליך, זו הגדרה יותר נכונה.

<שמואל לויט: בהזדמנות הזאת שעושים תיקון טכני אז תיקנו בהגדרות כמה דברים שהיו בעייתיים.

<אביטל סומפולינסקי: המחיר פה לא השתנה.

<אסתר זנזורי-פריאל: לא, גם לא בקודם.

<שמואל לויט: כן.

<שמואל לויט: פרט (12), "במקום 158" – זו בדיקת PM שנעשית על ידי רופא.

<שמואל לויט: PM זה ניתוח לאחר המוות.

<אסף לוי: פוסט-מורטם.

<אסף לוי: אם יש תמותה בלהקה שרוצים לזהות.

<שמואל לויט: מביאים עופות מתים למעבדה ומבקשים לבדוק מה יש שם, אז כחלק מהתהליך עושיםPM לעופות ואת זה עושה רופא.

עיסאווי פריג': אז מה זה 158 ו-175?

<אסף לוי: זה אבו כביר של העופות.

<שמואל לויט: מאחר והיתה העלאת שכר רופאים אז עלה המחיר.

עיסאווי פריג': המחיר עלה, ומה התהליך לפני ואחרי של סיבת העלאת המחיר?

<שמואל לויט: העלאת שכר הרופאים, כפי שאמרתי.

עיסאווי פריג': שכר הרופאים, כן.

<שמואל לויט: פרט (3), כן.

<אביטל סומפולינסקי: כל פעם שהבדיקה היא בדיקה באמצעות הרופא אז האגרה עלתה במקביל.

<שמואל לויט: נכון, כן.

<שמואל לויט: פרט (26) בטל, גם כן בגלל ההתקדמות הטכנולוגית.

<שמואל לויט: פרט (26) הישן הוא השימוש בטכנולוגיה ישנה ועכשיו עברנו לטכנולוגיה חדשה, לכן פרט (26) המקורי בטל.

עיסאווי פריג': מה היה פרט (26) המקורי?

<שמואל לויט: פרט (26) היה בדיקת הצמתה למיקופלסמה סינוביה ועכשיו אנחנו עוברים ל-real time במיקופלסמה סינוביה.

עיסאווי פריג': ובבדיקה הקודמת היה גם תפקיד לרופא?

<שמואל לויט: לא, זו בדיקה בלי רופא.

עיסאווי פריג': הלאה.

<שמואל לויט: סעיף (5) זה גם כן תיקון טכני של (27).

<שמואל לויט: זו הגדרה שהיום לוקחים, במקום עד חמש דגימות שהיו לוקחים באותו מחיר, עד 25 דגימות באותו מחיר.

עיסאווי פריג': למה?

<שמואל לויט: כי כך הטכניקה נעשית עכשיו במעבדה, לקחת יותר דגימות.

<שמואל לויט: זה באותו מחיר, זה לא משנה לנו את המחיר, זה אפילו מוזיל.

<שמואל לויט: פרט (35) הישן: א', היתה טעות דפוס: זה לא מיקרופלסמה – זה מיקופלסמה.

<שמואל לויט: בעבר היתה רק בדיקת מיקופלסמה גליספטיקום, נוספה גם בדיקת מיקופלסמה סינוביה שנכנסה לאותו תהליך.

<שמואל לויט: זה שני סוגי מחלות.

<שמואל לויט: מיקופלסמה זו מחלה שתוקפת את להקות הרבייה וצריך לזהות את זה.

<שמואל לויט: עושים בדיקה אחת לחודש ללהקות הרבייה שהן לא מזוהמות במיקופלסמה, אם הן מזוהמות במיקופלסמה לא משווקים יותר את האפרוחים שלהן כי זה מפיץ מחלות.

עיסאווי פריג': אז מה מלבד התיקון ההיסטורי של הטעות?

<שמואל לויט: בעבר, בתקנה הקודמת, היה בטכנולוגיה הזאת רק מיקופלסמה גליספטיקום ועכשיו נוספה לטכנולוגיה הזאת מיקופלסמה סינוביה, שאם אתה זוכר, דקה לפני כן ביטלנו אותה בטכנולוגיה הקודמת.

<שמואל לויט: פרט (39) זה ביקור רופא, ביקור רופא במשק.

<שמואל לויט: מאחר ועושה את זה כמובן הרופא - - -

עיסאווי פריג': כאן יש שינוי מחיר?

<שמואל לויט: כאן יש את העלייה, כן.

<שמואל לויט: אלה הפרטים שקראנו עד עכשיו, אם אדוני רוצה אני אמשיך בהסבר.

עיסאווי פריג': אז נכון לעכשיו יש לנו הסבר לשתי תוספות – לסעיף (3) וסעיף (7), נכון?

<שמואל לויט: נכון, כל היתר זה לא תוספות.

עיסאווי פריג': כל היתר – שינויים טכנולוגיים כתוצאה מהתפתחות טכנולוגית.

<שמואל לויט: נכון.

עיסאווי פריג': כמובן גם ההליך המקצועי בתוך זה.

עיסאווי פריג': נקרא ותסביר, בבקשה.

<אסתר זנזורי-פריאל: "(8) אחרי פרט (39) יבוא:

עיסאווי פריג': מה היו המחירים לפני?

<אסף לוי: לא היו, אלה בדיקות חדשות, זו הטכנולוגיה החדשה.

עיסאווי פריג': הבדיקות האלה, לפי איך שהספקתי להבין, חוזרות להגדרה של סעיף (1), נכון?

<שמואל לויט: אבל זה סוגי מחלות שונים – בסעיף (1) זה influenza ו-IBV , ב-(8), בסעיף משנה (40) זה נזלת מדבקת, Avibacterium ובסעיף משנה (41) זה מיקופלסמה מלאגרידיס, הסינוביה והגליספטיקום.

עיסאווי פריג': אני מגדל עכשיו עופות, יש לי לול – בעברי הייתי גזבר של ענף חקלאי גדול אז אני פחות או יותר בא משם – תגיד לי בסיפור דרך מה הייתי משלם לפני כן ומה אני משלם עכשיו בתהליך.

עיסאווי פריג': באיזה שלב הבדיקות האלה נכנסות במחיר הזה?

<שמואל לויט: קודם כל, במועצה לענף הלול יש שתי אפשרויות גבייה: באגרות או בהיטלים.

<שמואל לויט: רוב הבדיקות שנכנסות פה ורוב השלוחות עושות את הבדיקות במסגרת ההיטלים ואז זה נופל עליהם ממילא בתוך ההיטלים שאותם הם משלמים למועצה והם לא צריכים לשלם תשלום נוסף.

<לאה ורון: כמה פעמים בשנה הם נדרשים לבצע את הבדיקות האלה?

<שמואל לויט: יש סוג בדיקות, לדוגמה מיקופלסמה, שלהקות הרבייה בלבד מחויבות בהם אחת לחודש.

<שמואל לויט: הם עושים את הבדיקה בשביל לשמור על הלהקות שלהם נקיות.

<שמואל לויט: יש סוגי בדיקות שהמגדל מבקש להביא אותם כי הוא מרגיש שהלהקה לא בסדר.

עיסאווי פריג': לפני הבדיקות האלה שעכשיו אתם מציעים להוסיף, מה היה התהליך?

<שמואל לויט: היו בדיקות בטכנולוגיות ישנות, ואז במקום לקבל את התשובה בתוך שעתיים-שלוש היו מקבלים את התשובה לפעמים יום אחרי זה.

עיסאווי פריג': אז השוני הוא ב-real time.

<שמואל לויט: ב-real time, כן, זה העיקר בתחום הטכנולוגי.

עיסאווי פריג': ה- ,real timeהאונליין הזה – כמה עולה?

עיסאווי פריג': המהירות הזו – כמה עולה?

עיסאווי פריג': הבדיקות המקבילות שהייתי בודק, שאלו באו להחליף אותן בעצם, כמה עלו לנו?

<שמואל לויט: הבדיקות האלה לא עלו הרבה פחות כי השתמשו בטכנולוגיות ישנות, מכשירים ישנים, הייקור הוא לא משמעותי אבל היתרון למגדל הוא יתרון עצום.

עיסאווי פריג': כמה עלו לנו?

עיסאווי פריג': כמה עלו למגדל?

<שמואל לויט: אולי 100 שקל פחות לבדיקה, זה לא – היתרון שלו הוא שהוא מקבל את התשובה במהירות.

עיסאווי פריג': אני הבנתי, שמואל, שלוש הבדיקות האלה שמוסיפים אותן היו קודם אבל בטכנולוגיה ישנה והמגדל שילם עליהן כסף, ועכשיו הם מוסיפים אותן בגלל המהירות, ה-real time.

עיסאווי פריג': רוצים לשחרר את המגדל מהר, תיק תק.

עיסאווי פריג': הוא מקבל את התוצאות במהירות יתר לעומת העבר.

עיסאווי פריג': המהירות הזאת, הם אומרים, עולה כסף.

<אסף לוי: גם הדיוק.

עיסאווי פריג': זה נכון מה שאמרתי?

<שמואל לויט: היא גם עולה קצת יותר אבל היא נותנת יתרון כזה גדול למגדל שהוא יכול להתחיל את הטיפול מוקדם ואז הוא חוסך לעצמו תמותה גדולה.

<אסף לוי: כל תמותה של עוף שאסור לשווק זו פגיעה.

עיסאווי פריג': יש לכם נתונים לגבי זה?

<שמואל לויט: בוודאי.

עיסאווי פריג': יש לכם נתונים לגבי זה שהטכנולוגיה הזו חסכה תמותה של עופות אצל המגדלים?

<שמואל לויט: זה הכול יהיה תיאורטי כי אם מתחילים טיפול יום לפני לעומת העבר אז יכולים לחסוך – אנחנו לא יודעים כמה – תמותה.

עיסאווי פריג': אני אהיה גלוי אתך.

עיסאווי פריג': אני חושב יחד אתך וחושב בקול רם: האם הדלתה, התוספת בין המחירים הישנים של הבדיקות המקבילות של אלו המוצעות, מצדיקה את התוספת לעומת - - -

<שמואל לויט: בוודאי, עובדה שהמגדלים רוצים רק את ה-Real Time PCR.

עיסאווי פריג': כן, הם רוצים את ה-real time – זה מצדיק את התוספת הזאת?

<שמואל לויט: בוודאי שמצדיק, מצדיק עשרות מונים.

<אביטל סומפולינסקי: מה השינוי במחיר לעומת הבדיקה הישנה?

עיסאווי פריג': הם אומרים 100 שקלים.

<שמואל לויט: 100 שקל לבדיקה.

<אסף לוי: תחשבו, יום שיכולה להיות תמותה - - -

עיסאווי פריג': זה הרבה, לא?

<אסף לוי: 100 שקל לבדיקה של מחלה שיכולה להמית 100, 200, 300 עופות.

<אביטל סומפולינסקי: יכול להיות שזה הרבה אבל התועלת הכלכלית שיש למגדל מקבלת התוצאה בזמן יותר מהיר היא כנראה גדולה בהרבה.

עיסאווי פריג': הוא אומר שהבדיקה היא ללהקה, לא פר עוף.

<שמואל לויט: בוודאי שהבדיקה היא ללהקה.

עיסאווי פריג': והוא בממוצע מגדל להקה בחודש?

<שמואל לויט: הוא רוצה רק את הבדיקות האלה.

<שמואל לויט: רק את הבדיקות האלה רוצים עכשיו.

עיסאווי פריג': אני מעלה את זה גם כדי שיהיה מובן שדיברנו גם על הסוגיה הזו.

עיסאווי פריג': תקנה 1 הבנו.

עיסאווי פריג': חברים, אם יש למישהו הערה, שאלה, התייחסות מזווית אחרת, אני אשמח לשמוע.

עיסאווי פריג': תקנה 2, בבקשה.

<אסתר זנזורי-פריאל: "תיקון התוספת 2.

<אסתר זנזורי-פריאל: בתוספת לתקנות העיקריות - (1) בפרט (1), אגרה חודשית - (א) בפסקה (1), במקום "46,391" יבוא "47,563"; (ב) בפסקה (2), במקום "30.67" יבוא "31.45"; (ג) בפסקה (3), במקום "107.37" יבוא "110.10"; (2) בפרט (2), אגרה בעד שעות עבודה נוספות - (א) בפסקה (1), במקום "92.03" יבוא "94.35"; (ב) בפסקה (2), במקום "138.08" יבוא "141.55".

<אסתר זנזורי-פריאל: "

עיסאווי פריג': תורך, ידידי, נציג האוצר.

עיסאווי פריג': בתחילת הדיון שאלתי שאלה והתחילו להסביר מה מקור העלאה שאנחנו מקבלים – שזה בא בעקבות הסכם השכר הקיבוצי שנחתם עם הווטרינרים, כתוצאה מכך רצו כיסוי תקציבי אז מעלים את האגרות.

עיסאווי פריג': אני שואל: תוספת האגרות האלו תביא אותנו למספר שמיועד לכיסוי תוספת השכר של הווטרינרים בהתאם להסכם הקיבוצי בלבד, או יש בה גם יותר מזה?

<עלי בינג: אני מאגף תקציבים, קודם כל, אני לא אגף שכר, אבל באופן עקרוני זה נועד רק כדי לכסות את תוספת השכר.

<עלי בינג: הבדיקה שאנחנו עשינו נועדה לברר שאין פה בעצם תוספת אגרה כדי להכניס הכנסות נוספות למועצת הלול או כדי לעלות שכר שלא במסגרת ההסכם.

<עלי בינג: הסוגיה היחידה שהיא בעצם פתוחה היא השאלה עד מתי מועצת הלול תמשיך להעסיק את הרופאים.

<עלי בינג: זו סוגיה שלא ברורה כי אמור לקום תאגיד.

<עלי בינג: זה כמובן משליך גם על גובה האגרה כי אתה צריך לכסות כל מיני הפרשים, אבל אנחנו הנחנו שהתאגיד יקום תוך שנתיים ואנחנו מקווים שזה יקרה.

<עלי בינג: אם לא, בכל מקרה מועצת הלול התחייבה שכלל האגרות מהגבייה הזאת הן בחשבון נפרד.

<עלי בינג: לכן – אני גם מציין את זה פה בכנסת כי אני רוצה שההתחייבות הזאת באמת תהיה חקוקה, גם כתובה בפרוטוקול – כל האגרות שמועצת הלול גובה עבור הרופאים לא הולכים לשום פעילות אחרת של מועצת הלול אלא הן עבור שכר הרופאים.

<עלי בינג: לכן, אם הם גבו ביתר אגרה זה נשאר עבור שכר הרופאים וברגע שהרופאים יעברו לתאגיד הפיקוח הווטרינרי שאמור לקום האגרה הזאת עוברת ביחד עם הרופא לתאגיד הפיקוח הווטרינרי בשביל לשלם לרופא על כל הזכויות שלו שעוברות ביחד אתו, ימי מחלה, פנסיה וכיוצא בזה.

עיסאווי פריג': אתם עשיתם – אני שוב מדגיש – בדיקה אמפירית כספית שזה מיועד לשכר של הרופא?

<עלי בינג: כן.

עיסאווי פריג': את זה חשוב לי לדעת.

עיסאווי פריג': התוספת שאנחנו מדברים עליה היא 2.5%?

<שמואל לויט: כ-2.5%.

עיסאווי פריג': כ-2.5%, הבנתי.

עיסאווי פריג': יש הערות, חברים, לסוגיה?

עיסאווי פריג': אני לא רוצה להקשות עליכם, אבל יש הערות?

עיסאווי פריג': יש משהו שאתם רוצים – החקלאים מסכימים לשלם?

עיסאווי פריג': זה מתאים להם?

עיסאווי פריג': אף נציג - - -

<עלי בינג: חשוב להגיד, יושב-ראש הוועדה, שהאגרה הזאת שהרגע דיברנו עליה, העלאה שלה היא של רופא וטרינר במשחטות, לא חקלאים.

עיסאווי פריג': כן, משחטה – אבל חוזר לאן?

<עלי בינג: זה על חשבון המשחטה, זה גוף תעשייתי.

עיסאווי פריג': אבל מי משלם את זה?

עיסאווי פריג': המגדלים.

<עלי בינג: לא.

עיסאווי פריג': המגדלים לא חלק מהחקלאים?

<עלי בינג: המגדלים כן, אבל המשחטה היא לא תמיד חלק מהחקלאים.

עיסאווי פריג': בסדר, זו שרשרת שמגיעה איכשהו.

<אביטל סומפולינסקי: יש סעיף תחילה.

<אביטל סומפולינסקי: באופן כללי, ועדת הכלכלה אוהבת יותר שיש מועד שכתוב בתקנות, אני מבינה שמשרד החקלאות - - -

<אסתר זנזורי-פריאל: פשוט למועצה מאוד חשוב שהתקנות יכנסו לתוקף ב-1 בינואר.

<אסתר זנזורי-פריאל: מאחר ואביטל חוששת שאנחנו לא נספיק להגיע למועד הפרסום של 1 בינואר היא רצתה לקבוע תחילה נדחית.

<אסתר זנזורי-פריאל: אנחנו כן נלחץ לפרסם את זה עד ה-1 בינואר, כמו גם את תקנות המועצה לענף הלול (מכסות) שהוועדה תדון בהן מחר.

עיסאווי פריג': איפה הקשיים?

<אסתר זנזורי-פריאל: לכן אנחנו מבקשים שלא לקבוע את הסעיף, לא לכתוב שום דבר – התחילה תהיה במועד הפרסום.

<אביטל סומפולינסקי: אני רוצה להסביר: אם התקנות שותקות - - -

<לאה ורון: אם לא קובעים פה יום.

<אביטל סומפולינסקי: המשמעות היא שרק ביום פרסום התקנות התקנות נכנסות לתוקף.

<אביטל סומפולינסקי: זאת אופציה אחת.

עיסאווי פריג': מי ימנע את פרסום התקנות?

<אביטל סומפולינסקי: זה פשוט לוקח זמן.

<אסתר זנזורי-פריאל: זה עובר לרשומות.

<לאה ורון: משרד המשפטים.

<לאה ורון: זה לוקח זמן במשרד המשפטים, יש תור.

<לאה ורון: האמירה היא שזה לוקח בדרך כלל שבועיים.

<אסתר זנזורי-פריאל: למרות שבסוף שנה הם מאוד מודעים ללחץ של הפרסום אז הם עובדים סביב השעון.

<אביטל סומפולינסקי: יש חובה לפרסם את זה תוך 10 ימים אבל זה לוקח זמן.

<אביטל סומפולינסקי: החלופה השנייה של קביעת מועד – יש בה יותר ודאות מבחינת המועד, הבעיה היא שצריך לקבוע מועד שהוועדה בטוחה שהתקנות יאושרו עד אז כי לא רוצים להגיע למצב שבו התקנות נכנסות לתוקף לפני הפרסום וזה בעצם נקרא גבייה רטרואקטיבית של התקנות.

<אביטל סומפולינסקי: לכן עומדות שתי חלופות: אחת, שלא יהיה כתוב יום תחילה ובעצם אנחנו משאירים את זה ליום הפרסום – מצד אחד הם אומרים: אנחנו הולכים מהר מהר להביא לפרסום התקנות, אז אולי באמת עד ה-1 בינואר יהיה נס וזה יפורסם ואם נקבע מועד מאוחר אז בעצם הפסדנו.

<אסתר זנזורי-פריאל: אז זה יתפרסם ב-1 בינואר, ב-2 בינואר.

עיסאווי פריג': אין לי בעיה.

<לאה ורון: למעשה בזה שמשאירים פתוח זה ביום הפרסום, אז אם הם באמת יקדימו ויפרסמו זה מה שהמלצת.

<אביטל סומפולינסקי: בדיוק.

<טומס מנור: זו ברירת המחדל הרי.

<אסתר זנזורי-פריאל: כן, זו ברירת המחדל בכל תקנות.

<טומס מנור: ברירת המחדל היא שביום הפרסום זה נכנס לתוקף.

<אסתר זנזורי-פריאל: כך לפי חוק הפרשנות.

<טומס מנור: אז נשאיר את ברירת המחדל.

עיסאווי פריג': אתם רוצים את ברירת המחדל?

<אסף לוי: כן.

<אסתר זנזורי-פריאל: לא לנקוב מועד.

עיסאווי פריג': אז אני רק רוצה לשאול כדי שאני אסגור את המעגל בראש: ההסכם הקיבוצי של תוספת שכר, מתי התחיל?

<טומס מנור: זו תוספת רטרואקטיבית מ-2014, עכשיו צריכים לשלם.

עיסאווי פריג': אבל אתם אמורים לגבות קדימה, לא מאחורה?

<שמואל לויט: זה נכנס בתחשיב.

<טומס מנור: זה בתוך התחשיב.

<אביטל סומפולינסקי: התחשיב מגלם את השכר אחורה.

עיסאווי פריג': זה מעניין אותי – איך זה נכנס?

עיסאווי פריג': הכנסתם שנתיים לתחשיב.

<שמואל לויט: אנחנו לקחנו בחשבון, כפי שציין נציג האוצר - - -

עיסאווי פריג': שנתיים עד שיוקם התאגיד, כן.

<שמואל לויט: אנחנו אמרנו: יש התחייבות כזאת וכזאת, אנחנו לא מכסים אותה ביום אחד, אנחנו נכסה אותה לאורך הזמן עד שעוברים לתאגיד.

עיסאווי פריג': אז, ידידי, אם התאגיד לא יוקם תוך שנתיים, בעצם מה שהם אומרים, אז בטוח יהיה עודף תקציבי באגרות אחרי שנתיים.

<שמואל לויט: אין חשש כזה כי יש שתי פעימות נוספות להסכם.

<עלי בינג: אני אענה.

עיסאווי פריג': את מבינה מה קורה?

<לאה ורון: אני מבינה, אני גם ערה ללחץ שהופעל על ועדת הכלכלה אחרי שהם עוסקים בנושא מ-2014.

<לאה ורון: אני ערה לכל העניין הזה.

עיסאווי פריג': יש הנחות יסוד.

<אביטל סומפולינסקי: כבר ב-2014 דובר על זה שתהיה תוספת שכר.

עיסאווי פריג': עכשיו הבנתי.

<עלי בינג: כבוד היושב-ראש, אני אתייחס.

<עלי בינג: יש שני חלקים לתשובה: חלק ראשון, מה שעניתי בתשובה הקודמת, היתה הנחת יסוד כמה חודשים עכשיו הם יקבלו את האגרה בגובה הזה, הנחנו שזה יהיה כשנתיים, יש סיכוי שהתאגיד באמת יקום יותר מאוחר ואז כביכול האגרה היא ביתר כי הם מקבלים פיצוי רטרואקטיבי למשך יותר זמן.

<עלי בינג: לכן, קודם כל היה חשוב לי להדגיש שזה בקופה נפרדת.

<עלי בינג: חשוב להדגיש שגם הוועדה תכיר.

<עלי בינג: דבר שני, להסכם השכר הזה יש עוד פעימות נוספות.

<עלי בינג: עכשיו אנחנו כיסינו רק את הפעימה הראשונה.

עיסאווי פריג': יש אוכל אז יש תיאבון.

עיסאווי פריג': יש עודף – אני אמצא לו דרך לתוספת.

<אסף לוי: לא, זה חתום בהסכם הקיבוצי.

<עלי בינג: אני אסביר.

<עלי בינג: הרופאים הווטרינרים, במסגרת ההסכם שנחתם, אמורים לקבל ב-1 בינואר 2017 עוד תוספת שכר שאותה לא גילמנו באגרה הזאת.

<עלי בינג: חלק מהסיבה מבחינתנו לא לגלם אותה היא באמת כי אנחנו לא יודעים מתי התאגיד יקום.

<עלי בינג: אנחנו לא רוצים לעשות את זה ביתר.

<עלי בינג: אז יש לנו עוד כמה אפשרויות לעשות תיקון כי ברגע שהם יבואו אלינו וירצו לתקן עוד פעם את האגרות – כדי לגלם את התוספת של ה-3% שהם מקבלים ב-17 וה-3% שהם מקבלים ב-18 – נדע כבר יותר מה מצב התאגיד ואז נוכל לראות האם יש צורך בכלל בתיקון.

<עלי בינג: יכול להיות שנגיד: אין צורך בתיקון כי בעצם מה שקיבלתם רטרואקטיבית מכסה לכם גם את ההעלאה הנוספת שתהיה.

<לאה ורון: גילום שכר באמצעות אגרות זה דבר שמקובל?

<עלי בינג: לא, תוספות השכר זה לא באמצעות אגרות.

<לאה ורון: זה מה שהסברתם לוועדה.

<עלי בינג: אז אני אסביר: תוספת השכר היא באמצעות הסכם שכר שנעשה מול אגף שכר.

<לאה ורון: זה ברור.

<עלי בינג: הסיפור כאן הוא שמי שמעסיק כרגע את הרופאים הווטרינרים זו מועצת הלול ורשויות מקומיות, כרגע אנחנו רק במגרש של מועצת הלול.

<עלי בינג: בקרוב אמור לקום תאגיד הפיקוח הווטרינרי.

<עלי בינג: מועצת הלול, מבחינתה זה סוג של משחק סכום אפס – הם מקבלים אגרה מהמשחטה בשביל להעסיק את הרופא, כשהמטרה היא כמו בדיון שיש עכשיו בנושא הכשרות, שהמפוקח לא ישלם ישירות למפקח אלא דרך איזשהו גוף.

<עלי בינג: לכן, הוא משלם איזושהי אגרה ואז הגוף הזה הוא המעסיק של המפקח.

<עלי בינג: ברגע שמועצת הלול פתאום צריכה לשלם שכר יותר גבוה, היא אומרת: למה אני צריכה לספוג את העלויות האלה?

<עלי בינג: זו בכלל לא משימה שאני רוצה, אז בואו תשפו אותי על זה דרך אגרה יותר גבוהה שאני גובה.

<עלי בינג: אנחנו אמרנו: בסדר, אנחנו גם לא רוצים שאת תרוויחי אבל מהסיפור הזה.

<עלי בינג: זה בעצם העניין.

עיסאווי פריג': עלי, אני אומר את דעתי ואת ההתייעצות: אני חושב שהתוספת שאתם מביאים בפנינו היא מעבר לתוספת השכר שמדוברת.

עיסאווי פריג': מה שנותר לי הוא כוח המעקב של הוועדה אחרי התוספות, ושנית, הבסיס של הדברים שאמרתם, שאחרי שנתיים יוקם התאגיד והכול ישתנה.

עיסאווי פריג': אני, כפי שאני מכיר איך תחנות החקיקה במדינה עובדות, בספק אם התאגיד יוקם אחרי שנתיים.

עיסאווי פריג': שאלת אותי – אני בספק.

<עלי בינג: אני חושב שטוב מאוד שהוועדה תעשה מעקב על זה.

<עלי בינג: אני יכול להגיד שאני גם בספק.

<עלי בינג: היה לנו דיון אחרי שכבר עשינו את החשבון הזה האם לא נכון לפרוס את זה, לקחת הנחת מוצא שזה שלוש שנים.

<עלי בינג: מה שהרגיע אותי זה שבאמת הם לא קיבלו עדיין את הפעימה של 17 ואת הפעימה של 18.

<אסף לוי: יש עוד שתי פעימות, תוספות שכר שהמועצה תידרש לשלם לרופאים.

עיסאווי פריג': אני שואל שאלה פשוטה – שמואל ממועצת הלול אומר לי: יש עוד שתי פעימות, אתם גם ציינתם את זה, 17 ו-18, ואתם עכשיו מאשרים את התקנות ואומרים שזה אמור לכסות את זה רטרואקטיבי מ-2014.

עיסאווי פריג': פעימות השכר הבאות מכוסות מתוך זה, נכון?

<עלי בינג: לא, לא.

<שמואל לויט: לא, לא מכוסות.

<אביטל סומפולינסקי: לא, הם יצטרכו לחזור אלינו.

עיסאווי פריג': אתם תצטרכו לחזור?

<עלי בינג: הם יצטרכו לחזור לפה.

עיסאווי פריג': יפה.

עיסאווי פריג': אני מבקש מכם – אני מקווה שעד אז אני אשאר חבר כנסת, מרצ תמיד על כרעי תרנגולת, אי אפשר לדעת מה אתה – לוועדה הבאה, לדיון הבא, לפעימה הבאה שתבוא לכאן, לבוא עם תחשיבים.

עיסאווי פריג': אני מבקש כי זה יהיה בסיס הדיון.

עיסאווי פריג': תחשיבים, תוספת שכר לעומת תוספת אגרה, איפה אנחנו עומדים.

עיסאווי פריג': תן לנו לעשות את העבודה שלנו עד הצד הטוב ביותר.

עיסאווי פריג': זה המפתח.

עיסאווי פריג': כן, אדוני.

<שמואל לויט: רק לגבי הפרוטוקול: למועצה לענף הלול אין עניין שהפיקוח הווטרינרי יישאר במועצה.

<שמואל לויט: המועצה לענף הלול רוצה מזה שנים שזה יעבור לתאגיד הפיקוח הווטרינרי.

<שמואל לויט: אני אשמח מאוד, כמו שידידי עלי מהאוצר ואנשי משרד החקלאות אמרו, שהוועדה תקיים מעקב לכך שתאגיד הפיקוח הווטרינרי יוקם בהקדם כפי שהוחלט עליו בחוק לפני שנה ועד היום לא נעשה שום צעד להקמתו.

עיסאווי פריג': בסדר גמור, נרשם.

עיסאווי פריג': שני דברים לפני סיום: לגבי התחילה, אני רוצה לבוא לקראתכם ולאמץ את ברירת המחדל.

עיסאווי פריג': מה שיצא לטובתכם, אין לי בעיה.

<אביטל סומפולינסקי: מועד הפרסום.

<אסף לוי: מועד הפרסום – מורידים את סעיף התחילה.

<אסתר זנזורי-פריאל: סעיף התחילה נמחק.

עיסאווי פריג': סעיף התחילה נמחק וזה מיום הפרסום.

עיסאווי פריג': הפרסום, דהיינו כשמשרד המשפטים מאשר את זה.

עיסאווי פריג': אין לי בעיה עם זה.

עיסאווי פריג': אם כך, גברתי, אני מודיע שקוימה חובת ההתייעצות עם ועדת הכלכלה והתקנות מבחינתנו אושרו.

עיסאווי פריג': תודה לכולם, חג שמח, הישיבה נעולה.